          member of
Πανελλήνια Ομοσπονδία Ενώσεων Στρατιωτικών
                               (Π.ΟΜ.ΕΝ.Σ.) 
Νόμιμα αναγνωρισμένη επαγγελματική Ομοσπονδία με την υπ’ αριθμ.16/2017 διαταγή του Ειρηνοδικείου Χαλανδρίου, καταχωρημένη στα βιβλία Ομοσπονδιών του Πρωτοδικείου Αθηνών με αριθμό μητρώου 844 και αριθμό βιβλίου συνδικαλιστικών οργανώσεων 6390. 

Ηλεκτρονική διεύθυνση: www.pomens.gr – facebook ΠΟΜΕΝΣ 
 Email: info@pomens.gr
Αθήνα, 20 Νοεμβρίου 2018
ΠΡΟΣ:
Υπουργό Εθνικής Άμυνας κ. Πάνο Καμμένο

Αναπληρωτή Υπουργό  Εθνικής Άμυνας κ. Πάνο Ρήγα
Υφυπουργό Εθνικής Άμυνας κ. Μαρία Κόλλια Τσαρουχά
Βουλευτές της Διαρκούς Επιτροπής Εθνικής Άμυνας και Εξωτερικών 

Υποθέσεων
ΕΓΑ/ΓΕΕΘΑ - ΕΓΑ/ΓΕΣ - ΕΓΑ/ΓΕΝ - ΕΓΑ/ΓΕΑ

ΚΟΙΝ :
Διευθυντή Στρατιωτικού Γραφείου κ. ΥΕΘΑ - ΑΝΥΕΘΑ - ΥΦΕΘΑ                    
             
Νομικό Σύμβουλο κ. ΥΕΘΑ - ΑΝΥΕΘΑ - ΥΦΕΘΑ
             
Στρατιωτικοί συντάκτες
	ΘΕΜΑ:
	Μέριμνα Υπέρ Στρατιωτικού Προσωπικού που Επιμελείται της Ανατροφής περισσοτέρων του ενός (1) Τέκνων ΑΜΕΑ


	ΣΧΕΤ :
	α.   Υ.Α. Φ.400//32/82424/Σ. 343/27-05-2011 (ΦΕΚ Β΄1139/2011)
β.   Κ.Υ.Α. Φ.400/34/292616/Σ.4753/06-09-2016 (ΦΕΚ Β΄ 2808/2016)
	


Αξιότιμοι κ.κ. Υπουργοί, Αξιότιμοι κ.κ. Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων, Αξιότιμοι κ.κ. Αρχηγοί,
1. Σύμφωνα με την παρ. 3β του άρθρου 2 του (α) σχετικού, όσοι στρατιωτικοί έχουν υπό την προστασία τους τέκνο ΑΜΕΑ εκτελούν υπηρεσίες που δεν απαιτούν διανυκτέρευση και σε περίπτωση που δεν υφίστανται τέτοιες απαλλάσσονται. Σε περίπτωση συζευγμένων στρατιωτικών τα εν λόγω ευεργετήματα απολαμβάνει ο ένας από τους δύο κατά περίπτωση και κατόπιν υποβολής σχετικής δήλωσης.
2. Μολαταύτα, στα ανωτέρω μνημονευόμενα σχετικά δεν καθορίζεται η περίπτωση ζεύγους στρατιωτικών που έχουν υπό την προστασία τους δύο (2) ή και περισσότερα τέκνα με ειδικές ανάγκες.
3. Επιπρόσθετα με το άρθρο 21 του (β) ομοίου, παρέχεται και στους δύο γονείς, το δικαίωμα χορήγησης 30ήμερης ειδικής άδειας, πέραν της κανονικής άδειας λόγω νοσημάτων τέκνων και οικείων.

4. Κατόπιν των ανωτέρω:
α.
Από τη γραμματική διατύπωση της παρ. 3β του άρθρου 2 του (α) σχετικού, εξετάζοντας το τυπικό της υπόθεσης, εκπίπτει ρητά η πρόβλεψη του νομοθέτη να προσδώσει αποκλειστικά σε ένα μόνο τέκνο ΑΜΕΑ τη μέγιστη προστασία με την απαλλαγή του ενός στρατιωτικού συζύγου από υπηρεσίες που απαιτούν διανυκτέρευση.
β.
Σε κάθε περίπτωση η παραπάνω προμνησθείσα ευεργετική διάταξη δεν λαμβάνει μέριμνα ύπαρξης περισσοτέρων του ενός (1) τέκνου ΑΜΕΑ καθώς και τυχόν σωρευτικό πλαίσιο ύπαρξης περαιτέρω κοινωνικών μεταβλητών (π.χ. τρίτεκνες και πολύτεκνες οικογένειες).

5. Κατ ουσία, η οικογενειακή επιβάρυνση βαίνει σωρευτικά διογκούμενη με ενδεχόμενη δημιουργία σοβαρότατων προβλημάτων ανταποκρισιμότητας των αυξημένων αναγκών των ευαίσθητων θεμάτων υγείας, καθόσον ως ΑΜΕΑ λογίζονται άτομα που δεν μπορούν να εξασφαλίσουν μόνα τους όλες τις ανάγκες ή ένα μέρος από μια φυσιολογική ζωή λόγω κάποιας εκ γενετής ή επίκτητης σωματικής διανοητικής ή ψυχικής βλάβης, με ποσοστό αναπηρίας 67% και άνω.
Αξιότιμοι κ.κ. Υπουργοί, Αξιότιμοι κ.κ. Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων, Αξιότιμοι κ.κ. Αρχηγοί,
6. Από τα προκύπτοντα ανωτέρω νομικά και πραγματικά δεδομένα και ερμηνευόμενες αυτοτελώς και σε συνδυασμό μεταξύ τους οι αναφερόμενες διατάξεις καθώς και έχοντας επικουρικά υπόψη την αρχή της αναλογικότητας των βαρών και των κοινωνικών διευκολύνσεων που πρέπει να αποδίδει το Κράτος Πρόνοιας, αιτούμαστε στο πλαίσιο ομοιόμορφης ρύθμισης των ευεργετικών μέτρων για στελέχη-γονείς που έχουν υπό την προστασία τους άνω του ενός (1) τέκνου ΑΜΕΑ, νομοθέτηση δικαιώματος απαλλαγής και των δύο συζύγων στρατιωτικών από οποιαδήποτε υπηρεσία απαιτούσα διανυκτέρευση.
7. Εισηγητής θέματος, Αντιπρόεδρος Διοικητικών Θεμάτων & Προσωπικού: Μακράκης Αθανάσιος, e-mail: pomensdioikitika@gmail.com.
8. Χειριστής θέματος, Αντιπρόεδρος Μέριμνας Προσωπικού: Νικόλαος Παναγιωτίδης τηλ. 6983503377, email: pomens.merimna.prosopikou@gmail.com 





Για το Διοικητικό Συμβούλιο

	Δημήτριος Ρώτας
Επγός (ΥΔΚ)
	     Γεώργιος Θεοδώρου

